บิ๊กนิปปอนฯดิ้นไม่หลุด
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 31 พ.ค. 2553
31 พ.ค. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันจันทร์ที่ 31 พ.ค. 2553
...ตลาดหุ้นฟื้นตัวส่งท้ายสัปดาห์ปิดแดนบวก 737.28 จุด เพิ่มขึ้น 8.34 จุด หรือ 1.14% มูลค่าซื้อขาย 22,307 ล้านบาท
...ต่างชาติลืมซื้อขายหนักต่อเนื่องอีก 3,196 ล้านบาท และยอดรวม 4 วัน (24-27 พ.ค.) หลังเผาเมือง ต่างชาติขาย 20,737 ล้านบาท
...ก.ล.ต.เชือดให้ดูเป็นตัวอย่าง ถึงคิว “วิชัย ชัยสถาพร” อดีตผู้บริหารและผู้ถือหุ้นใหญ่นิปปอน แพ็ค (NIPPON) ถูก ก.ล.ต.กล่าวโทษชุดใหญ่ ตั้งแต่ทุจริตและยักยอกทรัพย์ 179 ล้านบาท ปลอมแปลงเอกสารลงบัญชีเท็จ
...น้องใหม่ไซเบอร์ แพลนเน็ต (CYBER) ทำปิดไม่ประทับใจปิ่มๆ จอง 1.63 บาท ส่วนวันนี้ยืนเหนือจองได้หรือไม่ อยู่ที่กำลังภายในจริงๆ 
...เรื่องเศร้าของตลาดหลักทรัพย์ ต้องปิดอาคารอย่างต่ำ 1 เดือน ซ่อมแซมชั้น 1 บริเวณโถงนิทรรศการและห้องสมุดมารวย ที่ถูกเผา เลยต้องกะเตงหุ้นไปทำพิธีเปิดเทรดนอกพื้นที่ตลาด
...กลายเป็นประเพณีที่ลืมกันไม่ได้จริงๆ สำหรับระฆังทอง ที่ใช้ในพิธีเปิดซื้อขายหุ้นที่เข้าใหม่ ถึงเพลิงจะเผาสถานที่ที่ทำพิธี แต่เจ้าระฆังที่ว่านี้ไม่ได้รับความเสียหายไปกับพายุเพลิงแม้แต่น้อย ขณะที่ข้าวของรอบข้างไหม้จนแทบจะไม่เหลือเค้าเดิม สงสัยเป็นสัญญาณดีว่า ปีนี้แม้อุปสรรคภายในและภายนอกรุมเร้า แต่คงมีหุ้นน้องใหม่เข้ามาไม่ขาดสาย
...ผู้คนในแวดวงตลาดทุน ต่างเป็นกำลังใจให้ซึ่งกันและกัน เห็นได้ในวันทำพิธีเปิดเทรดหุ้น CYBER แพลมๆ ว่าที่เอ็มดีใหม่ “จรัมพร โชติกเสถียร” จะไปร่วม สุดท้ายเป็นแค่ข่าวหลอกนักข่าวรอตาตั้ง